open-index/open-wikipedia-markdown huggingface dataset:
רימונים הוצאה לאור

**רימונים הוצאה לאור** (באנגלית: **Rimonim Publishing**) היא הוצאה לאור המתמקדת בפרסום תרגומי סיפורת קלאסית ומודרנית ובספרות ילדים ונוער.

## רקע
ההוצאה הוקמה בשנת 2004 על ידי יעל שכנאי, עורכת ספרות ולשון ומתרגמת.

רימונים הוצאה לאור החלה את דרכה כהוצאה לאור המתמחה בספרות מתורגמת מספרדית ומקָטָלָאנִית.

ההוצאה מתמחה כיום בספרי ילדים ונוער, בספרות קלאסית מתורגמת, בספרי עיון והדרכה ובשירה.

אחת מהמטרות המרכזיות של רימונים הוצאה לאור היא התמקדות בספרות ילדים ונוער. המטרה של ההוצאה היא להעשיר את המגוון בתחום ספרות ילדים ונוער בישראל ולהשפיע על קהל הקוראים הצעירים בעברית החל מהגיל הרך. בחירת הספרים עצמם היא מגוונת ונעשית על מנת להביא להרחבת הנושאים השונים בהם עוסקים הספרים על מנת לקדם חינוך לתרבות ולקריאה בעברית, לרכישת מיומנויות חיים דרך הקריאה בספרות מתורגמת ומקורית ועוד.

בתחום ספרות העיון וההדרכה, רואים אור בהוצאת רימונים ספרים שונים במגוון תחומי הניהול, החינוך והאמנות. כמו כן ברימונים גם סדרה רומנטית שנקראת סדרת "פנדורה".

בנוסף להוצאה לאור, רימונים מעניקה שירותים פרטניים למבקשים להוציא לאור ספרים בהפקה עצמית, דוגמת ספרי משפחה או ספרי הנצחה, שירותי לקטורה, ליווי ספרותי והדרכה לסופרים במהלך הכתיבה.

## ספרים שיצאו לאור ברימונים הוצאה לאור
### ספרות מתורגמת
* זיעה, מאת: ז'ורז' אמאדו, תרגום: רמי סערי
*בין מלחמה לאהבה – המשורר יהודה עמיחי, עורכות הספר: רנטה אייכמאייר ואדית ריים, תרגמה מגרמנית: חנה לבנת
* גלוי ונעלם, מאת: איאן רנקין, תרגום: ירון פריד
* חנות הטבק, מאת: פרננדו פסואה, תרגום: יורם מלצר
* שירת אל-סיד, מאת: אל-סיד, תרגום: אריה סתיו
* פרננדו פסואה מעין אוטוביוגרפיה, מאת: ז'וזה פאולו קוולקנטי, תרגום: יורם מלצר
* תמונה דבלינאית, מאת: אנריקה וילה-מטאס, תרגום: איתי רון

### ספרות מקור
* פירורי קינמון, מאת: יעל שכנאי
* לא יכולה לשתוק, מאת: הלנה מגר טלמור
* איכה, מאת: משה שרון

### ספרים לגיל הרך
* פוקסיה ופוקסין, מאת: נורית זרחי, איורים: הילה חבקין
* אריה זה"ב, מאת: לימור טלמור, איורים: שחר קובר
* סלט אותיות, מאת: לימור טלמור, איורים: יונת קציר

### קוראים צעירים
* סדרת "עלילות שיטאקי" – ספר ראשון: "יערות הטרולים התחתיים", מאת: אשכר ארבליך בריפמן, איורים: טלי פלד
* תעלומה במגדל השעון, מאת: ישי (אישי) רון, איורים: ליאורה גרוסמן
* עץ המשאלות, מאת: ויליאם פוקנר, איורים: ענבל אבן, תרגום: יהודה ויזן

### ספרות נוער
* עד הבת מצווה זה יעבור, מאת: נועה רום, איורים: גיל טרויצה
* נערים כמוך, מאת: ג'וליאנה סטון, תרגום: מרב זקס-פורטל
* יונה דמיונה, מאת: שרה מונטה, איורים: ליאת אלוף

### ספרי עיון והדרכה
* המנהל הישראלי בעולם הגלובלי – מדינות אוסטרליה ואוקיאניה, מאת: ד"ר חנה אורנוי
* המדריך הגדול לכתיבת תסריטים לילדים, מאת: מוטי אבירם
* ניהול ומנהיגות שינוי וחדשנות, מאת: ד"ר עמיר לוי

## קישורים חיצוניים
* 
* רימונים הוצאה לאור במאגר המו"לים הישראלי
* 
* 

## הערות שוליים

קטגוריה:הוצאות ספרים בישראל
קטגוריה:גבעתיים: חברות
קטגוריה:ישראל: חברות שהוקמו ב-2004
מפות אמסליק

שמאל|250px|מפת חופים (ימין) ומפת איים (שמאל)|ממוזער
**מפות אמסליק** (באנגלית: **Ammassalik wooden maps**) הן מפות עץ מגולפות של חופי גרינלנד. המפות מתארות את החופים בסביבות .

בשנת 1885 הוביל חוקר האזור הארקטי גוסטב פרדריק הולם  משלחת לחופי אמסליק שבמזרח גרינלנד, שם הוא פגש במספר טונומיטים (אינואיטים גרינלנדים) שלא פגשו אירופאים מעולם. אחד מהם בשם כּוניט, יליד פיורד אמסליק, מסר לו שתי מפות שגילף והחוקר חזר איתן לדנמרק.

המפות מוצגות היום במוזיאון הלאומי של גרינלנד בנוק.

אמסליק
קטגוריה:גרינלנד: גאוגרפיה
Toll-like receptor

**TLRs**) **Toll-like receptors**) הם סוג של חלבונים ששייכים למערכת החיסון המולדת. חלבוני TLR הם קולטנים שמופיעים על פני תאים מציגי אנטיגן (APC), כגון מאקרופגים ותאי דנדריט, וכן על תאים נוספים כמו לימפוציטים ותאי אפיתל. הקולטנים משמשים לזיהוי פתוגנים ולתחילת תגובה דלקתית. למשל, TLR4 שמזהה LPS, חלבון אשר מופיע בממברנה החיצונית של חיידקים גראם-שליליים, ו-TLR3 שמזהה RNA דו-גדילי (אופייני לווירוסים).

מקור השם הוא בגן toll שזוהה בזבוב הדרוזופילה בשנת 1985.

## קישורים חיצוניים

קטגוריה:חלבונים
לינטון טאונס

**לינטון רודני טאונס** (באנגלית: **Linton Rodney Townes**; נולד ב-30 בנובמבר 1959) הוא כדורסלן עבר אמריקאי, ששיחק בעמדות הקלע והסמול פורוורד.

## קריירה
טאונס נולד בריצ'מונד וירג'יניה ארצות הברית. שיחק בליגת המכללות בג'יימס מדיסון דיוקס, והיה קפטן הקבוצה. בשנת 1982 נבחר במקום ה-33 בסיבוב השני של דראפט ה-NBA (דראפט 1982) על ידי פורטלנד טרייל בלייזרס. בעונתו הראשונה ב-NBA 1982/83 שיחק 55 משחקים במדי פורטלנד והעמיד ממוצעים של 4.5 נקודות למשחק ו-1.2 ריבאונדים. בשנים הבאות הוא נדד בין קבוצות מליגת ה-CBA ומילווקי באקס, סן דייגו קליפרס וסן אנטוניו ספרס מה-NBA בהן מיעט לשחק.

ב-1985 יצא לאירופה, הצטרף לריאל מדריד וזכה איתה באליפות הליגה ובגביע המלך הספרדי בכדורסל. בעונה שאחרי עבר לסאטורן קלן הגרמנית בהדרכתו של המאמן הישראלי רלף קליין וזכה איתה באליפות גרמניה.

ב-1987 הגיע להפועל תל אביב. לאחר שתי עונות בקבוצה, בהן קלע בממוצע 24 נקודות למשחק, עבר לשחק בקבוצת סן-קנטן מצרפת.

בשנת 1992 שב לישראל ושיחק בשורות מכבי ראשון לציון בשורותיה קלע 22.5 נקודות למשחק בליגה הסדירה. לאחר העונה שב לספרד, בה החל את הקריירה האירופית ושיחק עונה בפרול, שלוש עונות במנרסה שאיתה זכה בגביע הספרדי, עונה בלוגו ושנה אחת בחיחון.

ב-1999 פרש ממשחק.

## קישורים חיצוניים

* פרופיל, באתר אוניברסיטת ג'יימס מדיסון
* פרופיל, באתר מנהלת ליגת העל בכדורסל

קטגוריה:אמריקאים ילידי וירג'יניה
קטגוריה:ריצ'מונד (וירג'יניה): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:וירג'יניה: כדורסלנים
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:כדורסלני מילווקי באקס
קטגוריה:כדורסלני סן דייגו קליפרס
קטגוריה:כדורסלני סן אנטוניו ספרס
קטגוריה:כדורסלני ריאל מדריד
קטגוריה:כדורסלני הפועל תל אביב
קטגוריה:כדורסלני מכבי ראשון לציון
קטגוריה:כדורסלני מנרסה
קטגוריה:אמריקאים שנולדו ב-1959
קיבוץ גלויות (תבליט)

"**קיבוץ גלויות**" הוא תבליט קרמיקה שיצרה גדולה עוגן בקמפוס האוניברסיטה העברית בגבעת רם, ירושלים.

## תיאור
תבליט הקיר "קיבוץ גלויות", הוקם על ידי גדולה עוגן בשנת 1963 בקמפוס האוניברסיטה העברית בגבעת רם. היה זה חלק מפרויקט עבורו נוצרו גם קירות קרמיים על ידי ז'אן דוד ואהרון כהנא. התבליט הותקן, כנראה בסוף שנת 1963 או בתחילת שנת 1964 במקומו. התבליט מציג תיאור של דמויות המסודרות בקבוצות על בצורה של חצי גורן מתחת לדימוי של שמש. הדמויות מעוצבות בצורה ארכאית, ללא ניסיון לתיאור ריאליסטי של הדמויות. בעשיית התבליט השתמשה עוגן בשילוב בין דמויות שנפחיהן נעשו על גלגל אובניים, לבין יצירת אריחי-קיר מעוטרים בגדלים שונים. הצבעוניות של העבודה מבוססת בעיקרה על צבעוניות החרסית למרות שנעשה שימוש בחומרים שונים, כגון אנגוב או תחמוצת ברזל על מנת להדגיש דימויים שונים.

בעבודה, הממוקמת בקמפוס האוניברסיטה - מן ההישגים המוקדמים של התנועה הציונית בארץ-ישראל, מעניקה עוגן לעבודה ביטוי ציוני להבטחה האלוהית ל-"קיבוץ גלויות" על ידי תיאור התקבצות הדמויות השונות. מבחינה איקונוגרפית. חלק מן האריחים, לדוגמה, מעוטרים בדימוי של שורות איילים או של חוגלות או בדימוי של ארבה, העשויים לרמז על התרחשות התיאור במדבר. על ידי כך העבודה, מרמזת אולי, על חיבור בין יציאת מצרים וכניסת בני ישראל אל ארץ כנען. חלק מן הדמויות נושאות עמן תרנגולים, כביטוי של "מנחת עניים" עתידית.

## גלריה

File:GedulaOgenSocioSchoolHebrewU1.jpg
File:GedulaOgenSocioSchoolHebrewU2.jpg
File:GedulaOgenSocioSchoolHebrewU3.jpg


## קישורים חיצוניים

* 
* 

קטגוריה:יצירות משנת 1963
קטגוריה:קרמיקה ישראלית
קטגוריה:פיסול ישראלי
קטגוריה:תבליטים
קטגוריה:ירושלים: פסלים
קטגוריה:קמפוס האוניברסיטה העברית בגבעת רם
אצטדיון מרצדס-בנץ

**אצטדיון מרצדס-בנץ** (באנגלית: **Mercedes-Benz Stadium**) הוא אצטדיון רב-תכליתי באטלנטה, ג'ורג'יה שבארצות הברית. האצטדיון בעל גג נפתח.

משמש כמגרש הבית של קבוצת אטלנטה פלקונס מליגת ה-NFL וקבוצת אטלנטה יונייטד מליגת MLS. הוא מחליף את אצטדיון ג'ורג'יה דום, שעמד בסמוך לשטח עליו נבנה האצטדיון מ-1992 עד 2016. זהו אחד מאצטדיוני הפוטבול המעטים עם גג נסגר והוא אחד מחמישה אצטדיונים כאלה ב-NFL.

האצטדיון הוא בבעלותה של מדינת ג'ורג'יה, ומופעל על ידי AMB, ארגון הגג של הפלקונס ויונייטד באטלנטה, ארצות הברית. העלות הכוללת נאמדת ב-1.6 מיליארד דולר. האצטדיון נפתח באופן רשמי ב-26 באוגוסט 2017.

האצטדיון נבחר לארח את סופרבול LIII בפברואר 2019.

האצטדיון צפוי להיות אחד מהאצטדיונים שיארחו את מונדיאל 2026.

## מונדיאל 2026
אצטדיון מרצדס-בנץ הוא אחד מ-11 אצטדיונים בארצות הברית ו-16 אצטדיונים בסך הכול הצפויים לארח את מונדיאל 2026, והוא יארח שבעה משחקים, ארבעה בשלב הבתים של הטורניר, אחד בשלב 32 האחרונות, אחד בשלב שמינית הגמר ואחד בשלב חצי הגמר.

## קישורים חיצוניים

* 

*  
*  

## הערות שוליים

מרצדס-בנץ
מרצדס-בנץ
מרצדס-בנץ
מרצדס-בנץ
קטגוריה:אטלנטה פלקונס
מארי-גבריאל-אוגוסטן סאוואר

**מארי-גבריאל-אוגוסטן סאוואר** (בצרפתית: **Marie-Gabriel-Augustin Savard**; 21 באוגוסט 1814, פריז – 7 ביוני 1881, פריז) היה מלחין ופדגוג צרפתי בתחום המוזיקה הקלאסית. הוא כיהן כפרופסור בקונסרבטואר של פריז.

## ביוגרפיה
סוואר נולד בשנת 1814. הוא למד בקונסרבטואר של פריז אצל פרנסואה באזן (1837) ואמה לבורן. בשנת 1843 התמנה שם למרצה לסולפג', אחר כך החל מ-1866 פרופסור להרמוניה.
הוא לימד סולפג', הרמוניה ובאסו קונטינואו בקונסרבטואר של פריז, עם תלמידיו נמנו וינצ'נצו פרוני, ז'ול מאסנה, ססיל שמינאד, אדוארד רויס ואדוארד מקדואל, ז'ול דאנבה, אלפרד ברינו, אז'ן ד'ארקור ושארל לנבווה.
הוא כתב ספרי תאוריית המוזיקה ופרסם קובץ של מזמורי קנטוס פלאנוס
הוא היה אביו ומורו של המלחין מארי עמנואל אוגוסטן סאוואר.

## ספרים
*1853, 1856 - Cours complet d'Harmonie théorique et pratique (קורס שלם להרמוניה תיאורתית ושימושית)
*1858 - Manuel d’harmonie (לימוד הרמוניה)
*1861 - Principes de la musique יסודות המוזיקה)
*1865 - Principes de la musique et méthode de transposition (יסודות המוזיקה ושיטת הטרנספוזיציה)
ספר שהומלץ על ידי חברי מחלקת המוזיקה של המכון של צרפת: דניאל אובר, אמברואז תומא, רבר, קלפיסון, הקטור ברליוז, קאראפה, ז'אק פרומנטל הלוי.
*Recueil de plain-chant d'eglise (קובץ מזמורי קנטוס פלאנוס כנסייתיים) - מעובדים ל 3–4 קולות.

## יצירות
*1860 - קיריה
*1865 - מיסה חגיגית (Messe solennelle)
ל־4 קולות - סולנים ומקהלה, בליווי עוגב, צ'לו וקונטרבס
*מוטטים

## לקריאה נוספת
*Malou Haine - *400 lettres de musiciens au Musée Royal de Mariemont* Editions Mardaga, Liège, 1995

## קישורים חיצוניים

קטגוריה:מורים למוזיקה
קטגוריה:צרפתים שנולדו ב-1814
קטגוריה:צרפתים שנפטרו ב-1881
קטגוריה:מלחינים צרפתים במאה ה-19
ווריינג

**ווריינג** (באנגלית: **Weriyeng** או **Warieng**) הוא אחד משני בתי הספר האחרונים לניווט מסורתי במרכז איי קרוליין שבמיקרונזיה, השני הוא פאנור (Fanur). כאשר היו בתי-ספר רבים יותר, שני אלה נחשבו לטובים ביותר.

ווריינג נוסד באי פולאפ (היום פאטיב).

המפורסמים מבין תלמידי בית הספר הם פאיוס מאו פיאליג  והיפור .

קטגוריה:ניווט
ניווט בפולינזיה

[שמאל|250px|ממוזער|קאנו בשם Hōkūleʻa מפליג מ[הונולולו ב 2009]]
**הניווט ב[[פולינזיה]]** הייתה מסורת בת אלפי שנים של מסעות למרחק רב (אלפי קילומטרים) באוקיינוס השקט. נווטים שטו לאיים קטנים מיושבים בעזרת טכניקות וידע שהועברו בעל-פה ממורה לתלמיד לעיתים קרובות בצורת שיר. בכל אי הייתה לרוב גילדת נווטים בעלי מעמד גבוה שבזמן רעב יכלו לפנות אנשים לאיים שכנים או לסחור בעבור עזרה. טכניקות מסורתיות אלה עדיין נלמדות באי טאומאקו שבאיי שלמה.

הניווט הפולינזי מסתמך על צפייה בכיוון גלי הים, הזרמים, הרוחות, מיקום הכוכבים, מעוף הציפורים הנודדות וכן העופות הניזונים מן הדגה אך חיים באיים. כמו כן נעשה שימוש במספר מכשירים הקודמים למכשירי המתכת האירופאים (כדוגמת הסקסטנט והאצטרולב) וגם שונים מהם. טכניקות הניווט ובניית הקאנו נשמרו בגילדה בסוד, אך כיום, עם תחיית השימוש בכישורים אלה, הם נרשמים ומתפרסמים.

הפולינזים הגיעו כמעט לכל אי במשולש הפולינזי הנרחב באמצעות סירות קאנו שאליהן צורפו מצופים חיצוניים למניעת התהפכות (outrigger canoes) או באמצעות שתי סירות קאנו שהוצמדו זו לזו (double-hulled canoes), וברווח ביניהן אוחסנו מזון, חומרי ציד ורשתות.

תמונה:Stick chart, Marshall Islands - Pacific collection - Peabody Museum, Harvard University - DSC05729.JPG|מפת ניווט פולינזית מאיי מרשל המראה את כיווני הרוח, הגלים ומיקום האיים
תמונה:Priests traveling across kealakekua bay for first contact rituals.jpg|מפת ניווט פולינזית מאיי מרשל המראה את כיווני הרוח, הגלים ומיקום האיים


## ראו גם
*מפת מקלונים
*ווריינג

קטגוריה:ניווט
קטגוריה:פולינזיה
עשרה נסים שנעשו לבני ישראל על הים

[300px|ממוזער|שמאל|פרעה וחייליו נבלעים בים סוף, ציור מאת [לוקאס קראנאך האב, 1530]]
המשנה במסכת אבות אומרת: ****, אך אינה מפרטת מהם הנסים שנעשו על הים בקריעת ים סוף. פרשנים שונים השלימו את החסר.

## מכילתא דרבי ישמעאל
מכילתא דרבי ישמעאל מפרטת בקצרה את הנסים, תוך הסתמכות על פסוקי התנ"ך:
:עשרה נסים נעשו לישראל על הים. נבקע הים ונעשה כמין כיפה שנאמר  (חבקוק ג), נחלק לשנים עשר גזרים שנאמר , נעשה הים יבשה שנאמר , נעשה כמין טיט שנאמר  (שם), נעשה פירורין פירורין שנאמר  (תהלים עד), נעשה סלעים סלעים שנאמר , נעשה גזרים גזרים שנאמר  (שם קלו) נעשה ערימות שנאמר  שנאמר , הוציא להם זיכרי מים מתוקים מתוך מלוחים שנאמר  (שם עח), הקפיא להם את הים משני חלקים ונעשה כמין בולוס של זכוכית שנאמר .

פרופ' אביגדור שנאן העיר על כך: "מתברר שבעל המסורת הזו מפרק את סיפור קריעת ים סוף לגורמיו – על יסוד פסוקים מסיפור מעבר ים סוף ומשירת הים, בתוספת שברי פסוקים שונים מדברי הנביאים ומן המזמורים המאזכרים אירוע זה או אירועים דומים שבהם נלחם ה' במים ובכוחותיו ויכול להם – וכך מגיע אל עשרה ניסים או עשר מכות."

## הרמב"ם
הנסים מוזכרים במדרש תנחומא ובאבות דרבי נתן בהרכב שונה מעט מזה שבמכילתא דרבי ישמעאל, ובעקבותיהם הרמב"ם בפירושו למשנה מציין "אבל היו"ד נסים שהיו על הים הם קבלה", ומפרט את הנסים על פי רמזים הפזורים בתנ"ך:
* הראשון: הבקעת המים כפשוטו של פסוק: .
* הב': שאחר שבקעו נעשה כקובה עד ששב כדמות גג ולא מקורה ולא משופע והיה הדרך כאילו היה נקב במים והמים מימין ומשמאל וממעל, הוא מאמר חבקוק: .
* הג': שארצו נתקשה ונקפל להם כאמרו:  ולא נשאר בקרקעיתו שום חומר וטיט כבשאר נהרות.
* הד': שדרכי מצריים היו בחומר מדובק והוא אמרו: .
* והה': שנבקעו לדרכים רבים כמספר השבטים כעין קשת עגול על זאת הצורה (=במקור מופיע ציור של קשתות, ציור המבוסס על כתב ידו של הרמב"ם) והוא אמרו: .
* והו': שנקפאו המים ונתקשו כאבנים ועל זה אמר , ר"ל שנתקשו המים עד ששבו בעניין שישבור הראשים עליהם.
* והז': שלא נקפאו כקפיאת שאר המים הנקפאים ר"ל חתיכה אחת אבל היו חתיכות רבות כאילו הם אבנים וסדרו קצתם על קצתם והוא אמרו: .
* והח' שנקפה כזכוכית או כשהם ר"ל בהיר עד שיראו קצתם אל קצתם בעברם בו, והוא אמרו: , ר"ל שקבוץ המים היה כעצם השמים לטוהר שהוא בהיר.
* והט': שהיו נוזלים ממנו מים מתוקים והיו שותים אותם.
* והיו"ד שהיו נקפים בעת שהיו נוזלים אחר שלקחו מהם מה ששתו עד שלא היו יורדין לארץ והוא אמרו: , ר"ל הדבר הנוזל היה נקפה בלב ים ומצאנו בקבלה ג"כ שהמצריים באו עליהם מכות על הים יותר ממכות מצרים אבל כלם היו מעשרה המינים ההם אשר ירדו במצרים ונחלקו למינים רבים על הים ואל זה רמז באמרו: , ר"ל במדבר ים סוף. 

רבינו יונה ורבי עובדיה מברטנורא בפירושיהם למשנה הלכו בעקבות הרמב"ם.

## אביגדור שנאן
פרופ' אביגדור שנאן, בפירושו למסכת אבות, מציג גישה שונה, לפיה המשנה שלאחר המשנה שלפנינו, "עשר מכות הביא הקדוש ברוך הוא על המצריים במצרים ועשר על הים", מסבירה את המשנה שלפנינו, כלומר: "המכות שהובאו על המצרים, בארצם ובים סוף, לא פגעו בעם ישראל, אף שהוא נמצא בשני המקרים בסמוך אל המצרים, והצלתו מכל מכה ומכה היא הנס שהתרחש לו".

בפירוש "תוספת יום טוב" דפוס ראשון (שנדפס על ידי המחבר בפראג בשנת ה'שע"ה) שולל פירוש זה מטעם שאותן המכות שעל הים כולן היו מכת חרב הרג ואובדן, ולפיכך כולן שוות ולא ייחשב לעשרה ניסים מה שניצלו מהן.

## הערות שוליים

קטגוריה:קריעת ים סוף
קטגוריה:נסים ביהדות
קטגוריה:משניות בפרקי אבות
משה ברקת (דירקטור)

**משה בָּרֶקֶת** (נולד ב-6 באוגוסט 1965) הוא רואה חשבון ומנהל ישראלי, כיהן כממונה על רשות שוק ההון ביטוח וחיסכון במשרד האוצר בשנים 2018–2022. קודם לכן כיהן כדירקטור וכיו"ר הדירקטוריון בחברות אחדות.

## ביוגרפיה

ברקת (בן לולו במקור) הוא בעל תואר ראשון בחשבונאות וחקר ביצועים, תואר שני במנהל עסקים בהתמחויות מימון וביטוח, שניהם מאוניברסיטת תל אביב, תואר שני נוסף במנהל עסקים ובריאות הציבור ותואר דוקטור למנהל עסקים מאוניברסיטת קולומביה. הוא רואה חשבון מוסמך.

בשנים 1988–1996 עבד במחלקת הפיקוח על הבנקים בבנק ישראל, והיה חבר בצוות האחראי על נושאי דיווח חשבונאי וביקורת דו"חות כספיים של בנקים. בשנת 1996 יצא לאור הספר "היבטים כלכליים, חשבונאיים ומשפטיים בחבויות סביבתיות" מאת משה ברקת, יצחק סוארי ונחום שויצקי. בשנת 1999 יצא לאור הספר "היבטים בחלוקת דיבידנד: לאור חוק החברות החדש" מאת יצחק סוארי, משה ברקת ודן גבעולי.

בשנים 2001–2006 שימש מרצה לחשבונאות בבית הספר לעסקים על שם פיוקווא של אוניברסיטת דיוק.

בשנים 2006–2010 כיהן כמנהל מחלקת תאגידים וכחשבונאי ראשי ברשות ניירות ערך. בין המהלכים שהוביל: המעבר לתקינה חשבונאית בינלאומית (IFRS), יישום המלצות ועדת גושן בתחום הממשל התאגידי, התמודדות עם המשבר הכלכלי העולמי (2008) של שנת 2008, בין השאר בדרישה לפרסום דו"ח תזרים מזומנים חזוי על ידי מנפיקי איגרות חוב וביצירת מתווה להסדרי חוב בשוק איגרות החוב.

שימש כיו"ר הדירקטוריון בחברות הפניקס אחזקות והחברה הבת שלה הפניקס חברה לביטוח וכדירקטור בחברות דלק, דלק רכב, דלק אנרגיה ואלעד אירופה שבשליטת יצחק תשובה. לאחר מכן היה יועץ לחברות שונות, בהן כלל ביטוח, אלבר ובנק ההשקעות ג'פריס .

באוקטובר 2018 בחר בו שר האוצר, משה כחלון, לממונה על רשות שוק ההון ביטוח וחיסכון, והוא נכנס לתפקיד זה ב-1 בנובמבר 2018. 
ב־2 באוגוסט 2022 הודיע על כוונתו להתפטר מתפקידו בתוך חודשיים, כשנה לפני סוף כהונתו.

## קישורים חיצוניים
* ד"ר משה ברקת, באתר משרד האוצר
* 
* 
* 
* Moshe Bareket, באתר בלומברג 

## הערות שוליים

קטגוריה:הממונים על שוק ההון, ביטוח וחסכון
קטגוריה:דירקטורים ישראלים
קטגוריה:רואי חשבון ישראלים
קטגוריה:עובדי בנק ישראל
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת קולומביה
קטגוריה:ישראלים שנולדו ב-1965
דנמרק באירוויזיון 2000

תחרות ה"דנסק מלודי גרנד פיקס" לבחירת נציג דנמרק לאירוויזיון 2000 נערכה בפברואר 2000 באולם "Circus Building" בקופנהגן, ומנחיה היו נטאשה קרונה בק ומייקל קארו. השיר שזכה במקם הראשון בתחרות זו ובמקום הראשון באירוויזיון היה (שמו באנגלית) "Fly on the Wings of Love" בביצוע האחים אולסן.

## התוצאות

קטגוריה:מדינות באירוויזיון 2000
2000
Nitol botnet

**ניטול בוטנט** (באנגלית: **Nitol Botnet**) היה בוטנט זדוני שהפיץ נוזקות לרבות רוגלות וביצע מתקפות מניעת שירות מבוזרות, אשר התגלה בשנת 2012.

שיא פעילותו היה בעיקר בסין, כשסך קורבנותיו במדינה עמד על כ-85 אחוזים.

התולעת הופצה בצורת עמית לעמית ובאמצעות מערכות הפעלה מזויפות. לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו.

בתאריך 10 בספטמבר 2012, הגישה חברת מיקרוסופט בקשה להקפאת 70,000 שמות מתחם ששימשו את שרתי השליטה והבקרה של בוטנטים זדוניים.

לאחר אישור הבקשה על ידי צו בית משפט, הוקפאו שמות המתחם והיקף הפעילות של הבוטנט ירד באופן משמעותי.

## ראו גם
* מחשב זומבי
* בוטנט
* וירוס מחשב
* סוס טרויאני

## קישורים חיצוניים
* ניתוח הפעולות של Nitol Botnet באתר TechNet 

## הערות שוליים

קטגוריה:תוכנות זדוניות
קטגוריה:בוטנטים
החיפוש (תוכנית טלוויזיה)

**החיפוש** היא תוכנית מציאות תיעודית ישראלית המבוססת על הפורמט הבריטי "The gift", שבמסגרתה ענת גורן עוזרת לאנשים שרוצים להודות לאדם שהציל או שינה את חייהם, או לבקש סליחה מאדם שגרמו לו עוול. התוכנית שודרה החל מ-21 במאי עד 18 ביוני 2017 בערוץ 10 וכללה 5 פרקים.

התוכנית חודשה לעונה שנייה ואף הייתה אמורה לצאת לצילומים, אך היא בוטלה בעקבות בעקבות תחזית כלכלית הפסדית לערוץ.

## פורמט
בכל פרק, ענת גורן מלווה אנשים שהחמיצו את ההזדמנות להכיר תודה לאדם שהציל או שינה את חייהם או לבקש סליחה מאדם שגרמו לו עוול. במהלך התוכנית היא יוצאת לחפש, בארץ ובעולם, את אותו האדם עד שהיא מוצאת אותו ומביאה למפגש המחודש ביניהם.

## סקירת הסדרה

### פרקים

## ביקורת
סמדר שילוני מאתר "ynet" כתבה: .

רוית הכט מעיתון "הארץ" כתבה: .

## קישורים חיצוניים
* החיפוש, באתר גיל הפקות

## הערות שוליים

קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2017
קטגוריה:ערוץ עשר: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
קטגוריה:ענת גורן
לס (ספר)

**לס** (באנגלית: **Less**) הוא רומן קומי-סאטירי מאת הסופר האמריקאי אנדרו שון גריר שפורסם לראשונה בשנת 2017. עלילת הספר עוקבת אחרי ארתור לס, סופר הומוסקסואל המתקרב לגיל 50, כשהוא מטייל ברחבי העולם, במסע יחסי ציבור לקידום ספרו החדש.

הספר עוסק במספר נושאים, כגון מערכת יחסים להט"בית, הזדקנות ומסעות. גריר החל לכתוב את הספר כ"רומן רציני מאוד", אך מצא כי "הדרך היחידה לכתוב על [להיות הומו והזדקנות] היא להפוך אותו לסיפור מצחיק, ומצאתי כי על ידי צחוק מעצמי, יכולתי למעשה להתקרב לרגש אמיתי - קרוב יותר למה שרציתי בספרי הרציניים יותר".

הספר זכה בפרס פוליצר לשנת 2018. בדיווח על הזכייה בפרס, סוכנות הידיעות AP כתבה בטעות כי שמו של הרומן הוא "Fearless", ולא "Less". הספר נכנס אל רשימת רבי-המכר של הניו יורק טיימס, זכה בפרס הספרות של צפון קליפורניה, והיה מועמד לפרס למדא לספרות.

## קישורים חיצוניים
* 
* 
* 
* 
* 

## הערות שוליים

קטגוריה:להט"ב בארצות הברית
קטגוריה:ספרות להט"ב
קטגוריה:ספרי 2017
קטגוריה:ספרים אמריקאיים
קטגוריה:ספרים שזכו בפרס פוליצר לסיפורת
קטגוריה:רומנים (סוגה ספרותית)
בעל אידיאלי (סרט, 1935)

**בעל אידיאלי** (בגרמנית: **Ein idealer Gatte**) הוא סרט קומדיה גרמני משנת 1935 שביים הרברט סלפין. מככבים בסרט בריג'יט הלם, סיביל שמיץ וקארל לודוויג דיהל. הסרט מבוסס על המחזה "בעל אידיאלי" מאת אוסקר ויילד משנת 1895, קומדיה רומנטית המייצגת את המאה ה-19. העיבוד נאמן מאוד למקור הספרותי.

את התפאורה עיצבו הארט דיירקטורים ארתור גונתר ובנו פון ארנט. צילומי הפנים נערכו באולפנים בברלין, ואילו צילומי החוץ נערכו ברובם בלונדון.

## צוות השחקנים
* בריג'יט הלם – ליידי גרטרוד צ'ילטרן
* סיביל שמיץ – גלוריה שיבלי
* קרל לודוויג דיהל – לורד רוברט צ'ילטרן
* גאורג אלכסנדר – לורד ארתור גורינג
* אנני מרקארט – מייבל צ'ילטרן
* פאול הנקלס – לורד קאוורשם
* ורנר שארף – ויקונט דה ננז'אק
* קרל דאנמן – פארקר
* היינץ פורסטר-לודוויג – מאסון, משרת אצל משפחת צ'ילטרן
* קרל פלאטן – פיפס, משרת אישי של גורינג
* אריך וולטר – מונפורט, מזכיר של צ'ילטרן
* הרמן פריק – ויקרס

## לקריאה נוספת

* Hull, David Stewart. *Film in the Third Reich: a study of the German cinema, 1933-1945*. University of California Press, 1969.


## קישורים חיצוניים

## הערות שוליים

קטגוריה:סרטים מבוססי מחזות
קטגוריה:סרטים בגרמנית
קטגוריה:סרטים המבוססים על יצירות אוסקר ויילד
קטגוריה:סרטים גרמניים משנת 1935
קדרים וקהל צופים ומתפעלים

"**קדרים וקהל צופים ומתפעלים**" הוא תבליט קרמיקה שיצרה גדולה עוגן בכניסה לביתן הקרמיקה במוזיאון ארץ ישראל.
## תיאור
בשנת 1965 התקינה גדולה עוגן תבליט גדול בכניסה ל-"מוזיאון החרס", שיהפוך בעתיד לביתן הקרמיקה של מוזיאון ארץ ישראל. יצירת התבליט הגיעה לאחר זכייה של האמנית בתחרות לתכנון התבליט ולאחר שיצרה תבליט דומה - "קיבוץ גלויות" (1963) - עבור קמפוס האוניברסיטה העברית בגבעת רם בירושלים.

התבליט, הקרוי "קדרים וקהל צופים ומתפעלים", מציג קבוצות של דמויות אנושיות, המתבוננות בעבודתם המדיטטיבית של האומנים. הדמויות מעוצבות בצורה ארכאית, ללא ניסיון לתיאור ריאליסטי של הדמויות. בעשיית התבליט השתמשה עוגן בשילוב בין דמויות שנפחיהן נעשו על גלגל אובניים, לבין יצירת אריחי-קיר מעוטרים בגדלים שונים. הצבעוניות של העבודה מבוססת בעיקרה על צבעוניות החרסית למרות שנעשה שימוש בחומרים שונים, כגון אנגוב או תחמוצת ברזל על מנת להדגיש דימויים שונים.

## קישורים חיצוניים

*
*

קטגוריה:יצירות משנת 1965
קטגוריה:קרמיקה ישראלית
קטגוריה:פיסול ישראלי
קטגוריה:פסלים (יצירות)
קטגוריה:תבליטים
קטגוריה:תל אביב-יפו: פסלים
קטגוריה:מוזיאון ארץ ישראל
טד קאופמן

**אדוארד א. "טד" קאופמן** (באנגלית: **Edward E. "Ted" Kaufman**; נולד ב-15 במרץ 1939) הוא פוליטיקאי ואיש עסקים אמריקאי אשר כיהן כנציגה של מדינת דלאוור בסנאט של ארצות הברית בשנים 2009–2010, מטעם המפלגה הדמוקרטית. קאופמן מונה לסנאט כדי למלא את שארית תקופת כהונתו של הסנאטור ג'ו ביידן, אשר התפטר מתפקידו על מנת להתחיל את כהונתו כסגן נשיא ארצות הברית בממשל של הנשיא ברק אובמה בינואר 2009. טרם כהונתו בסנאט, שימש קאופמן כיועץ של ביידן במשך חלק ניכר מקריירתו הפוליטית.

## ביוגרפיה
קאופמן נולד בפילדלפיה שבפנסילבניה. אמו הלן (לבית קרול) הייתה מורה ואביו מנואל היה עובד סוציאלי. הם היו ממוצא אירי ויהודי רוסי בהתאמה. קאופמן גדל על ברכי הדת הנצרות הקתולית מאחר שזו הייתה דת אמו. קאופמן הוא בוגר אוניברסיטה בהנדסת מכונות מאוניברסיטת דיוק ומוסמך במנהל עסקים מבית הספר וורטון של אוניברסיטת פנסילבניה. ב-1966 עבר לדלאוור לראשונה על-מנת לעבוד עבור חברת דופונט כמהנדס.

ב-1972 הצטרף למטה מסע הבחירות של ג'ו ביידן לסנאט של ארצות הברית כמתנדב. אחרי הניצחון המפתיע של ביידן באותה השנה, הוא לקח חופשה בת שנה אחת מדופונט כדי לארגן ולנהל את משרדו של הסנאטור ביידן בדלאוור. ב-1976 מונה קאופמן לעוזר ראש הסגל של ביידן, ושימש בתפקיד זה עד 1995. כמו כן, הוא הוסיף לעבוד במטי מסעות הבחירות שניהל ביידן לאחר מכן. לפני שנכנס קאופמן לסנאט האמריקאי, היה חבר ב"חבר הנאמנים של השידור" (Broadcasting Board of Governors – BBG) - הסוכנות העצמאית, האוטונומית והפדרלית האחראית לכל השידורים של ממשלת ארצות הברית ושידורים ההמונים בידיה. הוא מונה ל-BBG על ידי הנשיאים ביל קלינטון וג'ורג' ווקר בוש ומינויו אושר על ידי הסנאט האמריקאי לארבע תקופות כהונה.

ב-24 בנובמבר 2008 הודיעה מושלת דלאוור, רות אן מינר, על כוונתה למנות את קאופמן לסנאט כמחליפו של ביידן עד שתיערכנה בחירות מוסדרות לתפקיד. קאופמן הושבע לתפקיד ב-15 בינואר 2009, באותו היום בו התפטר ביידן מהסנאט לאחר 36 שנים. קאופמן שירת בסנאט עד שיורשו, כריס קונס, נבחר לנציגה הקבוע של דלאוור בסנאט בבחירות מיוחדות שנערכו ב-2010. קאופמן בחר שלא להתמודד לכהונה שלמה. קאופמן היה חבר בשתי הוועדות הבכירות בהן היה חבר ביידן טרם התפטרותו - ועדת החוץ של הסנאט של ארצות הברית וועדת המשפט של הסנאט של ארצות הברית.

בתחילת כהונתו, תמך קאופמן ב"חוק השיקום וההשקעה" (American Recovery and Reinvestment Act of 2009). במאי 2009 ביקר קאופמן בישראל, בסוריה ובטורקיה כדי לדון בסוגיות ביטחון אזוריות ותחומי עניין ושיתוף פעולה הדדי. הוא נפגש עם גורמים ממשלתיים וצבאיים, מנהיגים פוליטיים ונציגי החברה האזרחית. כאשר ביקר בירושלים, ביחד הסנאטור היהודי ג'ו ליברמן, הצהירו השניים כי ארצות הברית תעשה שימוש בזכות הוטו שלה אם תובא הצעה חד-צדדית להקמת מדינה פלסטינית למועצת הביטחון של האו"ם. במהלך הבחירות לנשיאות איראן ותנועת המחאה 2009, הגיש קאופמן לסנאט הצהרה בה תמיכה מפורשת במוחים אשר התקבלה פה אחד בסנאט.

כהונתו של קאופמן בסנאט הסתיימה ב-15 בנובמבר 2010.

לאחר בחירת ג'ו ביידן בבחירות 2020 לנשיאות, מונה לראש צוות המעבר של הנשיא החדש.

## קישורים חיצוניים

* 
* 
* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:אמריקאים ממוצא אירי
קטגוריה:אמריקאים ממוצא רוסי-יהודי
קטגוריה:חברי הסנאט של ארצות הברית מדלאוור
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית שמונו לתפקידם
קטגוריה:בוגרי אוניברסיטת דיוק
קטגוריה:בוגרי בית הספר וורטון
קטגוריה:ראשי סגל בארצות הברית
קטגוריה:נשיאות ג'ו ביידן: אישים
קטגוריה:אמריקאים שנולדו ב-1939
יריב יוגב

**יריב יוגב** (נולד ב-1 באוקטובר 1970) הוא גינקולוג ישראלי, פרופסור לגינקולוגיה בבית הספר לרפואה ע"ש סאקלר באוניברסיטת תל אביב ומנהל האגף לנשים ויולדות בבית החולים ליס לנשים וליולדות, בבית החולים איכילוב.

## ביוגרפיה
יוגב נולד בגבעתיים לאב סוכן ביטוח ואם מורה, גדל בראשון לציון, למד במגמה הביולוגית בגימנסיה הריאלית, ובמקביל התנדב במד"א. למד בפקולטה לרפואה ע"ש רפפורט בטכניון בחיפה, וסיים את לימודיו בהצטיינות במסגרת העתודה האקדמית. בשנת 1995 סיים יוגב שנת סטא'ז בבית החולים תל השומר, בהצטיינות.

את שירותו בצה"ל עשה יוגב כרופא צבאי בחטיבה 7 של השריון, ברצועת הביטחון שבדרום לבנון.

בין השנים 1996–2006 התמחה במיילדות וגינקולוגיה, בבית החולים בילינסון.

בין השנים 2003–2004 עבר התמחות-על מחקרית וקלינית ברפואת אם עובר בבית החולים St. Luke’s Roosevelt Hospital  ואוניברסיטת קולומביה בניו יורק, ארצות הברית.

בשנת 2007 מונה למרצה בכיר בבית הספר לרפואה ע"ש סאקלר באוניברסיטת תל אביב. בין השנים 2006–2010 ניהל את בית הספר ללימודי המשך במיילדות וגינקולוגיה באוניברסיטת תל אביב.

בשנת 2010 מונה יוגב לפרופסור חבר באוניברסיטת תל אביב וארבע שנים אחר כך, קודם לפרופסור מן המניין באותו מוסד.

בין השנים 2006–2011 שימש רופא בכיר במחלקה להיריון בסיכון גבוה בבית החולים בילינסון ובשנים 2011–2015 ניהל את חדרי הלידה, המיון המיילדותי ומחלקת היולדות בבית החולים.

בין השנים 2008–2011 היה אחראי על תחום הסוכרת ההריונית ב"חברה האמריקאית לרפואת אם עובר".

משנת 2014 מנהל יוגב את האגף לנשים ויולדות-ליס בבית החולים איכילוב.

יוגב שותף לכתיבת למעלה מ-230 מאמרים מדעיים, שני ספרים ו-כ 20 פרקים בספרים בתחום המיילדות. בשנת 2010 הוא היה שותף למחקר "לידות בגיל מאוחר" שצוטט בספרות המדעית העולמית, בניו יורק טיימס ובתוכנית של אופרה וינפרי.

בשנת 2022 התפרסם תחקיר בחדשות 12, בו נטען שיוגב נוהג לכתוב חוות דעת משפטיות שונות כעד מומחה בתביעות רשלנות רפואית, אחת פנימית עבור חברות הביטוח הנתבעות ואחת שמוצגת בבית המשפט מטעם אותן חברות, כאשר בחלק מהמקרים חוות הדעת הפנימית קובעת שהייתה רשלנות רפואית וזו עבור בית המשפט קובעת שלא הייתה. יוגב טען בתגובה שחוות הדעת הפנימיות הניתנות לנתבעים מציגות נקודות חולשה עבור עורכי הדין, אך לא מחליפות את חוות הדעת לבית המשפט וש"אין הדבר נוגד כלל את היושרה המקצועית והאישית".

### בתקשורת
בשנת 2013 כיכב בעונה הראשונה של סדרת הדוקו-ריאליטי "בייבי בום", שצולמה בבית החולים בילינסון.

החל מנובמבר 2017 יוגב, במשותף עם הגיניקולוגית הד"ר רונית אלמוג, מגישים תוכנית שבועית קבועה בשם "נשי אישי" ברדיו תל אביב בנושאי פריון, היריון, לידה ורפואת נשים.

### חיים אישיים
thumb|מדבקה לזכרה של ליבי כהן-מגורי בכיכר הבימה בתל אביב
יוגב נשוי בשנית ואב לבת.

ליבי כהן-מגורי, הבת של אשתו מנישואים שניים, קצינת חי"ר בצה"ל, נרצחה במסיבת הטבע ליד רעים בטבח שבעה באוקטובר 2023.

## קישורים חיצוניים
* 
* ממחקריו של יוגב באתר PubMed

## הערות שוליים

קטגוריה:בעלי תואר דוקטור לרפואה מהטכניון - מכון טכנולוגי לישראל
קטגוריה:חיילי חטיבה 7
קטגוריה:רופאים צבאיים ישראלים
קטגוריה:גינקולוגים ישראלים
קטגוריה:סגל מרכז רפואי רבין
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:בוגרי העתודה האקדמית
קטגוריה:בוגרי הגימנסיה הריאלית
קטגוריה:ישראלים שנולדו ב-1970
RootkitRevealer

**רוטקיט ריבלר** (באנגלית: "**Sysinternals Rootkit Revealer**") הוא כלי לבדיקות אבטחה, סריקה ואיתור של יישומי Rootkit.

הכלי פותח בעבור מערכות הפעלה מבית מיקרוסופט: Windows XP וגרסת השרתים Windows Server 2003.

**הכלי מאתר קבצים חשודים באמצעות מספר דרכים:**

* בדיקת הרשאות.
* איתור מחרוזות חשודות.
* בודק שינויים בעורך הרישום.
* חיפוש ביטויים רגולריים בתוך מידע טקסטואלי.
* חיפוש מידע בתהליכים שרצים במערכת.
* בדיקת קבצים מקומיים והשוואתם עם אלה הנמצאים במסד הנתונים המקוון.

Rootkit Revealer פותח על ידי מארק רוסינוביץ' (Mark Russinovich) וברייס קוגסוול (Bryce Cogswell) בשנת 1996 והיה כחלק מאוסף הכלים לניהול ופתרון בעיות בסביבת חלונות Sysinternals.

## ראו גם
* בדיקת חדירות
* דלת אחורית
* סורק פגיעות
* סוס טרויאני (תוכנה)
* Chkrootkit

## קישורים חיצוניים
* 
* [הסבר אודות Rootkit Revealer באתר [מיקרוסופט]] 
* מחקר שנערך באמצעות הכלי 

## הערות שוליים

קטגוריה:תוכנות אבטחת מחשבים
פטילה ארנה

**פָּטילֶה ארנה** (באנגלית: **Partille Arena**) היא ארנה (אולם ספורט) רב-תכליתית מקורה בגטבורג, שוודיה. הארנה ידועה בשל קבוצת הכדוריד IK Sävehof.

## היסטוריה
בנובמבר 2012 החליטה מועצת העיר לבנות ארנה חדשה בעיר. בניית הארנה החלה ב-5 בדצמבר 2013. בקיץ 2016, השולמה בניית הארנה, והיא נפתחה ב-16 בספטמבר 2016. מאז, הארנה הפכה להיות המגרש הביתי של קבוצת הכדוריד IK Sävehof. המגרש הביתי הקודם של הקבוצה, פטילה-בוחאלן (בשוודית), נהרס באפריל 2017.

## תנאים ואירועים
הארנה כוללת שני אולמות, באולינג, חדר כושר ומסעדה גדולה. הארנה משמשת גם כאולם ספורט עבור בתי ספר בפטילה .

ב-3 באוגוסט 2019, היא אירחה את תחרות האירוויזיון למקהלות 2019.

## קישורים חיצוניים
* 

## הערות שוליים

קטגוריה:שוודיה: תרבות
קטגוריה:שוודיה: אצטדיונים ומתקני ספורט
קטגוריה:גטבורג: מבנים
ברנדון ג'ונס

**ברנדון וויליאם ג'ונס** (באנגלית: **Brandon William Jones**; נולד ב-7 במאי 1988) הוא שחקן, זמר ומפיק קולנוע אמריקאי.

## ביוגרפיה
ג'ונס נולד בצפון קרוליינה כבן יחיד להוריו, במהלך התיכון היה ספורטאי פעיל, והיה חבר בנבחרות הפוטבול וההיאבקות.

ב-2009 עבר ללוס אנג'לס על מנת לפתח קריירת משחק, באותה שנה  הופיע בפרק של דרמת הנעורים "90210".

ב-2010 הצטלם לקמפיין של אברקרומבי אנד פיץ', שיחק בפרק של "חוק וסדר: לוס אנג'לס" (סדרת בת של "חוק וסדר"), וגם החל לשחק במספר פרקים של שקר לי, 

ב-2011 שר בסינגל "Wanna be Known" של צמד המוזיקה האלקטרונית הגרמני "York".

מ-2011 ועד 2012 שיחק במספר פרקים של CSI. בשנת 2013 שיחק לצדם של פארקר יאנג ולולה גלאודיני בסרט הטלוויזיה "רוצח הריאליטי" ברשת לייפטיים.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:מפיקי קולנוע אמריקאים
קטגוריה:זמרים אמריקאים
קטגוריה:אמריקאים שנולדו ב-1988
באומקוכן

**באומקוכן** (בגרמנית: **Baumkuchen**) היא סוג של עוגה חלולה גרמנית. העוגה, בנגזרותיה השונות, פופולרית ברחבי אירופה וכן נחשבת לחטיף ולקינוח ביפן. טבעות העוגה, המזכירות טבעות עצים הם המקור לשם העוגה בגרמנית, "באומקוכן" מילולית פירושה עוגת עץ.

## היסטוריה
מקורותיה של עוגת הבאומקוכן נתונים במחלוקת. לפי תושבי מחוז בוואריה, העוגה נאפתה במחוזם עוד מהמאה ה-19. לפי מקור אחר, העוגה נגזרה מעוגת הקורטוש ההונגרית שהייתה בעברה עוגת חתונה. שף גרמני בשם מרקס רומפולט הדפיס ספר בישול ובו היה מתוכן לעוגה כבר בשנת 1581. רומפולט היה שף בהונגריה ובבוהמיה.

בנוסף לאמור לעיל, העוגה הייתה מוכרת עוד בימי יוון העתיקה ורומא העתיקה. הרומאים שכבשו את השטח שהיום נחשב לגרמניה, הביאו עימם שיטה לאפיית עוגות על גבי בולי עץ מעל אש פתוחה.

## מאפייני העוגה
שמאל|ממוזער|250px|באומקוכן מצופה בשוקולד
את שכבות הבאומקוכן מורחים על מוט עץ או ברזל ארוך, לאחר מכן מגלגלים את המוט מעל מקור חום, לרוב מדורת עצים. כל שכבה בעוגה חייבת להתקשות ורק לאחר מכן מצפים את המוט בשכבה נוספת ושוב חושפים את המוט המסתובב לחום. כאשר מוציאים את המוט ופורסים את העוגה ניתן להבחין בטבעות בהירות וביניהן טבעות בגוון זהוב המזכירות טבעות של עץ גדום. עוגת באומקוכן ממוצעת מורכבת מ-15 עד 20 טבעות של בצק. העוגה יכולה להגיע לממדים גדולים ומשקל נכבד בקלות: שפים המתמחים בהכנת העוגה יצרו עוגות עם 25 שכבות ובמשקל של יותר מ-50 קילוגרמים. האפייה על מוט מאפשרת לעוגה גם להגיע לגובה מרשים, עוגה ממוצעת מגיעה לגובה של כמטר שלם.

מרכיבי העוגה הם חמאה, ביצים, סוכר, וניל, מלח וקמח. לעיתים נעשה שימוש גם באבקת אפייה, אך היא לא נחשבת למרכיב מסורתי בעוגה. היחס בין הקמח לחמאה לביצים הוא 1:1:2 (כלומר על 100 גרם של קמח מוסיפים לעוגה 100 גרם חמאה ו-200 גרם ביצים). ניתן לשנות את המתכון הישן ולהוסיף לעוגה אגוזים, דבש, מרציפן, נוגט וברנדי, לתבליל או למילוי העוגה. כמו כן, ניתן לצפות את העוגה בסוכר או בזיגוג שוקולד. ישנם מתכונים לעוגה לפיהם מצפים קודם את העוגה במרמלדה או בריבה ורק לאחר מכן בציפוי שוקולד.

## העוגה ביפן
באומקוכן היא מהמאפים הפופולרים ביותר ביפן שם היא נקראת "באאמוקוהן" (ביפנית: バームクーヘン). הפופולריות של העוגה עלתה בשנים האחרונות ביפן מאחר שהיא משמשת כעוגת חתונות.

העוגה נחשפה לראשונה לעם היפני על ידי הקונדיטור הגרמני קארל יוזף וילהלם יואכים. הוא נכח בעיר
צ'ינגדאו בעת מלחמת העולם הראשונה, עת בריטניה ויפן פלשו לעיר. יואכים ואשתו נלקחו למעצר באוקינוואה. בשנת 1919 הוא אפה את העוגה והציג אותה ביריד גרמני בעיר הירושימה. לאחר המלחמה, החליט להשתקע ביפן. הצלחתו ממכירת העוגה אפשרה לו לעבור לעיר יוקוהמה ולפתוח בה מאפייה, אך היא נחרבה ברעידת האדמה והצונמי בקאנטו (1923), והוא העביר את עסקיו לעיר קובה, בה פעל עד לסוף מלחמת העולם השנייה. לאחר מספר שנים אשתו חזרה ליפן וסייעה לחברה יפנית לפתוח רשת של מאפיות תחת השם "יואכים", הרשת סייעה להפיץ את העוגה ברחבי יפן.

## קישורים חיצוניים

## הערות שוליים

קטגוריה:המטבח הגרמני: עוגות
ועדת המשפט של הסנאט של ארצות הברית

**ועדת המשפט של הסנאט של ארצות הברית** (באנגלית: **United States Senate Committee on the Judiciary**) היא ועדה קבועה של הסנאט של ארצות הברית. הוועדה מונה עשרים ושניים סנאטורים שתפקידם לפקח על מחלקת המשפטים של ארצות הברית, לבחון מועמדים לתפקידים בממשלה הפדרלית של ארצות הברית ולסקור את חקיקות הקונגרס של ארצות הברית. 

הוועדה נוסדה ב-10 בדצמבר 1816 כאחת הוועדות הקבועות המקורית בסנאט של ארצות הברית. ועדת המשפט היא אחת הוועדות הוותיקות והמשפיעות ביותר בקונגרס. הסמכויות השיפוטיות הרחבות שהוענקו לה, הבטיחו את תפקודה כפורום העיקרי לדיון ציבורי בנושאים משפטיים וחברתיים. הוועדה אחראית גם לפיקוח על הפעילויות המרכזיות של הרשות המבצעת, והיא אחראית לשלבים הראשונים של תהליך אישור כל המועמדויות המשפטיות למערכת המשפט בארצות הברית.

הפיקוח של ועדת המשפט על מחלקת המשפטים כולל את כל הסוכנויות תחת סמכות השיפוט של מחלקת המשפטים, כגון לשכת החקירות הפדרלית (FBI). כמו כן, הוועדה מוסיפה לפקח על המחלקה לביטחון המולדת של ארצות הברית. הוועדה בוחנת מועמדים של נשיא ארצות הברית למשרות ותפקידים במחלקת המשפטים ובמשרד הלאומי למדיניות המלחמה בסמים (Office of National Drug Control Policy) וכן לתפקידים מסוימים במחלקת המסחר של ארצות הברית ובמחלקה לביטחון המולדת. היא גם אחראית על עריכת שימועים ובחינות מועמדים של הנשיא לבית המשפט העליון של ארצות הברית, לבתי המשפט לערעורים של ארצות הברית, לבתי המשפט המחוזיים בארצות הברית ולבית המשפט של ארצות הברית לסחר בינלאומי. הכללים הקבועים של הסנאט מעניקים סמכות שיפוט לוועדת המשפט בתחומים מסוימים, כגון בחינת הצעות תיקונים לחוקת ארצות הברית וחקיקות הקשורות לחוק הפלילי הפדרלי, לענייני זכויות האדם, הגירה, קניין רוחני, דיני הגבלים עסקיים ופרטיות באינטרנט.

בהווה, בימי הקונגרס ה-119 של ארצות הברית, עומד בראשות הוועדה הסנאטור הרפובליקני צ'אק גראסלי מאיווה.

## ועדות משנה

## קישורים חיצוניים

* 
* סקירה ודיווח על פעילות הוועדה, באתר הקונגרס של ארצות הברית 

## הערות שוליים

קטגוריה:ארצות הברית: חוק ומשפט
משפט
תומיזם

**תומיזם** הוא אסכולה פילוסופית בנצרות הקתולית, שמקורה בכתביו של תומאס אקווינס, תאולוג ונזיר דומיניקני הנחשב כפילוסוף הנוצרי החשוב ביותר בסוף תקופת פילוסופית ימי הביניים.

אקווינס התייחס רבות למחשבתו של אריסטו ופעמים רבות הסכים עימו או פירש את כתביו באופן שעולה בקנה אחד עם תפיסתו התאולוגית. מסיבה זו, הגישה התומיסטית מכונה לעיתים פרשנות תאולוגית של אריסטוטליזם. עם זאת, ישנן גישות תומיסטיות שנוטות להדגיש את השוני בין אקווינס לאריסטו, כגון ה"תומיזם האקזיסטנציאלי" של אטיין גילסון. הגישה הפילוסופית והתאולוגית של אקווינס זכתה לעניין מחודש בסוף המאה ה-19 ותחילת המאה ה-20, והספרות שנותרה כחלק מתנועה זו מכונה לעיתים "נאו-תומיזם" או "נאו-סכולסטיציזם". הגישה התומיסטית אינה קאנונית התאולוגיה ובאמונה הקתולית, אלא היא משמשת ככלי מעשי להבנת רעיונות תאולוגיים בעזרת התבונה.

בסיס מרכזי באסכולה זו הוא כוחו של השכל האנושי לקלוט את ידיעת היקום בלי עזרת האמונה. היא מבוססת על חמש הוכחות לקיומו של האלוהים, ומשמשת בסיס לפילוסופיה של הכנסייה הקתולית. תלמידי אקווינס עיבדוה ומסרוה הלאה בעיקר במסגרת מסורת המסדר הדומיניקני.

## קישורים חיצוניים
* 

קטגוריה:זרמים בפילוסופיה
קטגוריה:פילוסופים נוצרים
קטגוריה:פילוסופים של ימי הביניים
צילום רחם

**צילום רחם** (באנגלית: **Hysterosalpingography**; ידוע גם כ-**HSG** וכ-**Uterosalpingography**) הוא הליך רדיולוגי, שנועד לחקור את הצורה של חלל הרחם ואת הצורה ואת העבירות של צינורות החצוצרות. בהליך זה, מזריקים חומר ניגוד לתוך תעלת צוואר הרחם וגם פלואורוסקופיה עם הגדלת תמונה. תוצאה נורמלית מראה את מילוי חלל הרחם ומילוי דו צדדי של החצוצרות עם חומר ההזרקה. קרע בצינורות נצפה כאשר יש דליפה של החומר לתוך חלל הצפק. לצילום תפקיד חיוני בטיפולי פוריות, במיוחד במקרה של חסימת צינור החצוצרות.

## נוהל
ההליך כולל צילום רנטגן והוא צריך להיעשות בשלב הפוליקולרי של המחזור החודשי. זה התווית היריון. ההליך יעיל לאבחון מומים ברחם, תסמונת אשרמן, חסימת חצוצרות ולמחלה דלקתית של האגן. כמו כן, צילום רחם נעשה בשימוש רחב על נשים עקרות. כמו כן, טוענים כי הסיכוי להיריון עולה לאחר ביצוע הצילום. באמצעות קטטר, התערבות רדיולוג או רדיוגרף מאומן במיוחד יכולים לפתוח צינורות שנסגרו באופן מובהק. הליך זה נעשה בדרך כלל עם חומר ניגוד רדיוגרפי (צבע) אשר מוזרק לתוך חלל הרחם דרך הנרתיק וצוואר הרחם. אם צינורות החצוצרות לא חסומות, חומר הניגוד ימלא את הצינורות ויישפך לתוך חלל הבטן. ניתן לקבוע האם צינורות החצוצרות פתוחים או חסומים והאם החסימה ממוקמת בצומת הצינור והרחם (הפרוקסימלי) או אם הוא נמצא בקצה החצוצרה (דיסטלית). צילום הרחם יכול להיות מכאיב, ולכן משככי כאבים עשויים להינתן לפני או לאחר ההליך כדי להפחית את הכאב. רופאים רבים גם ממליצים על נטילת אנטיביוטיקה לפני ההליך כדי להפחית את הסיכון של זיהום.

## תועלת טיפולית
צילום רחם נחשב הליך אבחוני, אך יכולים להיות לו גם יתרונות טיפוליים בטיפולי פוריות. חומרי ניגוד על בסיס שמן משפרים את שיעורי ההיריון בכ-10% לעומת חומר ניגוד על בסיס מים. מטא-אנליזה גילתה 3.6 סיכויים גדולים יותר (OR=3.6) של היריון עם חומר ניגוד על בסיס שמן לעומת אי ביצוע צילום רחם. השפעה זו נחשבת בשל שטיפת הצינורות עם חומר הניגוד על בסיס שמן ולא הליך ההדמיה עצמה.

## התוויות נגד
נשים הרות אינן יכולות לעבור הליך של צילום רחם. ההליך כולל סיבוכים הכוללים: זיהום, תגובות אלרגיות לחומרים בהם משתמשים לצורך ההליך ואם משתמשים בחומר המבוסס על שמן, יכול להופיע תסחיף ריאתי. בנוסף, אוויר יכול לחדור בטעות לתוך חלל הרחם על ידי מבצע ההליך, לכן יש להגביל את הבחינה בשל סיבוכים שקשורים לפעולה. אפשר להתגבר על בעיה של חדירת בועות אוויר על ידי Tenzer Tilt, אשר ידגים תנועה של בועות אוויר לחלק העליון של חלל הרחם.

## היסטוריה
צילום הרחם הראשון בוצע בשנת 1914 על ידי שימוש בחומר ניגוד קולגרול. בשנת 1924, סיקרד ופורסטייה הציגו את חומר הניגוד ליפידול, אשר נותר פופולרי במשך עשורים רבים. מאוחר יותר, חומר ניגוד מסיס במים היה מועדף בדרך כלל משום שהוא מונע סיבוך אפשרי של תסחיף שמן.

## מעקב
אם צילום הרחם מצביע על ממצאים נוספים, ניתן לבצע לפרוסקופיה בשילוב עם היסטרוסקופיה על מנת להמחיש את השטח בשלושה ממדים, עם פוטנציאל לפתור בעיות קלות בתוך אותו הליך.

## ראו גם
* רחם

## קישורים חיצוניים

*מידע רדיולוגי בסיסי למטופלים (אנגלית)
*צילום רחם: עלות, תוצאות, ייעוץ מומחה, הכנה (אנגלית)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רדיולוגיה
גילאן למייר

**גילאן למייר** (בצרפתית: **Ghislain Lemaire**; נולד ב-7 באוגוסט 1972) הוא ג'ודוקא עבר צרפתי אשר התחרה בקטגוריית המשקל עד 100 ק"ג.

## קריירה
למייר התחרה במשחקים האולימפיים באתונה 2004 וסיים במקום השביעי לאחר שהפסיד בשלב רבע הגמר למיכאל יורק הגרמני ובבית הניחומים לאריק זאבי הישראלי.

למייר מחזיק בשתי מדליות מאליפויות העולם, מדליית כסף (2003) ומדליית ארד (1997). באליפויות אירופה הוא זכה בארבע מדליות, שתי מדליות כסף (1997 ו-2001) ושתי מדליות ארד (1996 ו-2004).

במהלך הקריירה זכה למייר במדליות רבות בטורנירים מהסבב העולמי וביניהן מדליות מטורנירי טוקיו ופריז היוקרתיים.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא צרפתים
קטגוריה:ג'ודוקא באולימפיאדת אתונה (2004)
קטגוריה:צרפתים שנולדו ב-1972
דב רוזנברג

**דב רוזנברג** (נולד ב-1 בנובמבר 1946 ברומניה) הוא אמן בינלאומי בכיר בשחמט בהתכתבות, אלוף ישראל לשחמט בהתכתבות בשנת 1998 (אליפות מס' 40). בשנת 2005 היה המדורג הבכיר בישראל עם מד כושר של 2612. בשנת 2020 דורג במקום החמישי בעולם בקטגוריית Top Thinkers בפתרון בעיות טקטיות באתר צ'סבייס, דירוג שמקנה לו תואר של אלוף עולם.

## ביוגרפיה
דב רוזנברג נולד ב-1 בנובמבר 1946 ברומניה. בנובמבר 1963 עלה לישראל עם משפחתו. בתחילת דרכו בישראל התגורר בקיבוץ גבע, שם למד עברית וזאת עד גיוסו למשמר הגבול. הוא המשיך בשירות קבע עד 1984 ולאחר מכן במשטרת ישראל עד 1996. השתחרר בדרגת ניצב משנה. לאחר שחרורו, עבד בתפקידים בכירים בעיריית נצרת עילית עד 2011. בתפקידו האחרון כיהן כראש מנהל העירוני. בין השנים 2010–2018 היה נציג ציבור (מעסיקים) בבית דין אזורי לעבודה בנצרת. בהשכלתו הוא בוגר תואר ראשון בהצטיינות במדע המדינה מטעם אוניברסיטת חיפה.

תושב בנימינה.

## הישגים בולטים בשחמט הרגיל
* שחקן מן המניין בליגה לאומית בקבוצת לסקר חיפה בין 1970–1973
* מקום ראשון באליפות "הפועל" שח קייט נתניה 1994 שח זוגות
* אלוף איפ"א בשחמט 2004 (International Police Association)
* השתתף במשך שנים בקבוצת השחמט של משטרת ישראל בתחרויות של הליגה למקומות עבודה שנערכו מדי שנה באילת

## אטיודים שחיבר

## דו קרבות בולטים בהתכתבות
**CZE-ISR 2003 BOARD 1, CZECH REPUBLIC – ISRAEL BOARD 1**

**FIN – ISR 2 BOARD 2, FINLAND ISRAEL BOARD 2, 2012**

**RUS – EUR 2012 BOARD 14, FRIENDLY MATH "RUSIA VS REST OF EUROPE" BOARD 14**

## הישגים בולטים לשחמט בהתכתבות בתחרויות (התחלה משנת 1971)

## לקריאה נוספת
* אלי הוד, ספר המפקדים – מפקדי מרחבים, נפות ותחנות 1948–1990 עמ' 55, מחלקת היסטוריה, 1992
* מרדכי אלקסלסי, פלוגה ז' ילקוט שירות עמ' 171 ועמ' 329, הוצאת "בכתב" עין השופט
* פלטיאל סגל, יהדות רומניה בתקומת ישראל, כרך ד' ביטחון עמ' 46 . "ש.י.ר" - שבט יהודי רומניה, 1997

## קישורים חיצוניים

*  כרטיס השחקן של דב רוזנברג, באתר ICCF

## הערות שוליים

קטגוריה:אלופי ישראל בשחמט בהתכתבות
קטגוריה:בנימינה-גבעת עדה: אישים
קטגוריה:בוגרי אוניברסיטת חיפה
קטגוריה:עולים בשנות ה-1960
קטגוריה:ישראלים ילידי רומניה
קטגוריה:ישראלים שנולדו ב-1946
קטגוריה:נציגי ציבור (מעסיקים) בבתי הדין לעבודה
גבי פארן

**גבי פארן** (נולד ב-1948) כיהן כראש עיריית רמת השרון הראשון (וגם ראש המועצה המקומית האחרון שלה) בשנים 1998–2003.

## ביוגרפיה
פארן הוא בן לניצולי השואה. במרץ 1978 השתתף במבצע ליטני, ופיקד על גדוד 906 בדרגת סגן-אלוף.

בשנים 1983–1985 היה מפקד חטיבה 5. השתחרר בדרגת אלוף-משנה.

כיהן כמנכ"ל עיריות אשדוד ורמת גן, וכן כמנכ"ל בחברת בנייה ובחברות ציבוריות אחרות.

בבחירות 1998 נבחר לראש המועצה המקומית רמת השרון ובמהלך כהונתו (בשנת 2002) קיבלה רמת השרון מעמד של עיר ופארן היה לראש העירייה הראשון. ב-7 באוקטובר 2003 הורשע פארן במסגרת הסדר טיעון, בו הודה כי אנשי עסקים מימנו את ערעורו על תוצאות הבחירות ב-1998.

## הערות שוליים

קטגוריה:ראשי עיריית רמת השרון
קטגוריה:ראשי רשויות מקומיות ישראלים שהורשעו בדין
קטגוריה:מנכ"לים ישראלים
קטגוריה:אלופי-משנה בצה"ל
קטגוריה:קציני צה"ל בכירים בראשות רשויות מקומיות בישראל
קטגוריה:ישראלים שנולדו ב-1948
אלכס בנדרסקי

**אלכס בנדרסקי** (נולד בשנת 1975) הוא מתרגם ישראלי.

## ביוגרפיה
אלכס בנדרסקי נולד בקישינב שבמולדובה. בן לאם מורה להיסטוריה ולאב מהנדס וממציא. סבו, יעקב מאירסון, היה ממייסדי התנועה הקומוניסטית בארץ ישראל ב-1919. לאחר מאבק ארוך לעלות לישראל מברית המועצות, במהלכו נפטר אביו, הותרה עליית משפחתו בשנת 1983.

התגורר בראשון לציון ולמד בגימנסיה גן נחום. שירת בצה"ל שירות חובה מלא ומילואים במהלכו השתתף במבצע חומת מגן ובמבצעים אחרים. למד באוניברסיטת חיפה. בין השנים 2004–2008 היה מוצב באירופה מטעם מערכת הביטחון הישראלית.

עוסק כיום בבדיקות תוכנה בחברה פיננסית.

כתב שירה עוד בילדותו. תרגומיו התפרסמו בכתבי העת "עלי-שיח", "קשת" ועוד, ובמדורי תרבות של העיתונים היומיים.

היה המתרגם הראשון שתרגם לעברית את הפואמה הראשונה של אלכסנדר פושקין, "רוסלאן ולודמילה", במלואה.

תרגומיו לשיריהם של אנה אחמטובה ואלכסנדר פושקין התפרסמו בכתב העת "קשת".

ידוע גם בתור האישיות האינטרנטית "אלכס מהכרמל" העוסק בעיקר בפרשנות בנושא רוסיה ואוקראינה באתר החדשות רוטר.נט, ובתרגומים של מאמרים וכתבות בנושא ישראל מהעיתונות הרוסית.

מפעיל ערוץ טלגרם בשם ״כרמל ניוז״, אשר מונה למעלה מ-50,000 עוקבים, שבו הוא מעדכן בקשר עם מלחמת רוסיה-אוקראינה וכן מאז תחילת מלחמת חרבות ברזל אף ביחס למלחמה זו.

מתגורר בחיפה ובסן דייגו.

## ספריו
### ספרים שתרגם
* "רוסלאן ולודמילה" מאת אלכסנדר פושקין, הוצאה עצמית (2002)
* "הפודל הלבן וסיפורי כלבים אחרים, הוצאת הקיבוץ המאוחד (2005)

## פרסים
* פרס ראשון בתחרות הספרותית על שם ליס מלר (2002)
* פרס ראשון בתחרות הספרותית על שם ליס מלר (2003)

## קישורים חיצוניים

* 
* 
* 
* 
* הפואמה רוסלאן ולודמילה במלואה בעברית ויצירות אחרות
* ולדימיר קורולנקו, השבויים, תרגום: אלכס בנדרסקי, **[[עלי-שיח]]** 57, 2007

קטגוריה:בוגרי אוניברסיטת חיפה
קטגוריה:בוגרי גימנסיה גן נחום (ראשון לציון)
קטגוריה:חיפה: אישים
קטגוריה:ישראלים ילידי מולדובה
קטגוריה:מתרגמים ישראלים
קטגוריה:מתרגמים מרוסית לעברית
קטגוריה:עולים בשנות ה-1980
קטגוריה:ישראלים שנולדו ב-1975
שווייץ באירוויזיון למקהלות

**[[שווייץ]] תשתתף ב[[האירוויזיון למקהלות|אירוויזיון למקהלות]]** החל מ-2019, כאשר תשלח את מקהלת "Cake O'Phonie" כנציגתה בתחרות.

## המקהלות והשירים שייצגו את שווייץ באירוויזיון למקהלות

## השדרנים מטעם שווייץ

## ראו גם
* האירוויזיון למקהלות

קטגוריה:אירוויזיון למקהלות
Take a Bow (שיר של מדונה)

"**Take a Bow**" (בעברית: "**לְקוֹד קִדָּה**") הוא סינגל של הזמרת-יוצרת האמריקאית מדונה, מתוך אלבום האולפן השישי שלה, *[[Bedtime Stories]]*. השיר יצא לאור ב-6 בדצמבר 1994, כסינגל השני מתוך האלבום, על ידי חברות התקליטים האחים וורנר, מאבריק רקורדס וסייר רקורדס.

השיר הגיע למקום הראשון במצעד הבילבורד הוט 100, והראשון במצעד שבקנדה.

## רקע וכתיבה
מבחינה מוזיקלית השיר הוא בלדת מיד-טמפו פופ אשר נכתבה והופקה על ידי מדונה עצמה והזמר והמפיק בייביפייס. לאור הצלחת השיר, הוא הופיע באלבומי האוסף שלה: *[[Something to Remember]]*, *[[GHV2]]* ו-*[[Celebration]]*.

לאור התדמית הפרובוקטיבית אותה יצרה במהלך קידום אלבומה הקודם *[[Erotica]]*, החליטה מדונה כי באלבום הזה הכיוון המוזיקלי שלו יהיה אחר. השיר הזה הוא אחד מהשירים אשר מייצגים זאת. בנוסף לכך, רצתה מדונה לשתף פעולה עם בייביפייס לאחר שהתרשמה מהעבודה שלו עם אמנים אחרים. בייביפייס יצר את האקורדים, הקצב והמבנה של השיר בהשראתו מדונה כתבה את המילים של השיר.

השיר הוקלט באולפני דה היט פקטורי בניו יורק סיטי עם תזמורת מלאה. זו הייתה הפעם הראשונה בה בייביפייס עבד על שיר שנעשו בו שימוש בכלי מיתר בלייב, זאת של ההצעה של מדונה לעשות זאת, כדי לתת לשיר אפקט של אופרה סינית או יפנית. מבחינה לירית השיר מדבר על אהבה נכזבת ופרידה מבן הזוג.

## ביקורת והצלחה
השיר קיבל ביקורות חיוביות מהמבקרים אשר שיבחו את השיר ואת הפואטיות שלו. השיר זכה להצלחה בעולם, בין היתר בארצות הברית שם הגיע למקום הראשון (שם שהה במשך 7 שבועות) ונהיה לשיר ה-11 שלה לעשות זאת. בנוסף הגיע גם למקום הראשון בקנדה, והגיע לעשרת הראשונים בין היתר באיטליה, שווייץ וניו זילנד.

בממלכה המאוחדת גם זכה להצלחה כאשר הגיע למקום ה-16.

## וידאו קליפ
הווידאו קליפ לשיר בוים על ידי מייקל האוסמן וצולם ברונדה שבספרד. בקליפ נראית מדונה כאישה עצובה ומדוכאת לאחר שבן זוגה עזב אותה. הקליפ זכה בפרס הווידאו קליפים של MTV בקטגוריית "הקליפ הנשי הטוב ביותר" ואף זכה לפרשנויות וניתוחים בהקשרים קולנוע, דת ופמיניזם על ידי עיתונאים.

על מנת לקדם את השיר ביצעה אותו מדונה בטקס פרסי המוזיקה האמריקאית ביחד עם בייבי פייס עצמו. לימים גם ביצעה אותו בסיבוב ההופעות "Rebel Heart Tour".

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי בייביפייס
קטגוריה:שירים שנכתבו על ידי מדונה
קטגוריה:שירים שהופקו על ידי בייביפייס
קטגוריה:שירים שהופקו על ידי מדונה
קטגוריה:וידאו קליפים מעוררי מחלוקות
קטגוריה:וידאו קליפים שצולמו בספרד
קטגוריה:וידאו קליפים שבוימו על ידי מייקל האוסמן
קטגוריה:בלדות משנות ה-1990
קטגוריה:בלדות נשמה
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:זוכי פרס הווידאו קליפים של MTV לקליפ הטוב ביותר של אישה
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת סייר רקורדס
עוגת גנואה

**עוגת גנואה** (באיטלקית: **Pandolce**) היא עוגת פירות המורכבת מצימוקים טריים ויבשים, דובדבנים, שקדים, קליפה מיובשת של תפוז או תמצית טעם תפוז, הנאפים בתוך תבליל של קמח, ביצים, חמאה וסוכר.

## מידע נוסף
אם כי העוגה נקראת בשם "עוגת גנואה" בעיקר בבריטניה, והמתכון לעוגה קיים שם עוד מהמאה ה-19, היא מתבססת על עוגה בשם "פנדולצ'ה", עוגה מהעיר ג'נובה מהמאה ה-16 שהוכנה לראשונה כעוגת חג המולד. שלא כמו עוגת הגנואה, עוגת הפנדולצ'ה המסורתית מכילה צנוברים בתור רכיב עיקרי ומבוססת על בצק שמרים, ועל כן לוקח לה מספר שעות לתפוח. העוגה המסורתית נקראת באיטלקית "פנדולצ'ה אלטו", וכן קיימת לה גרסה מודרנית יותר בה אופים את העוגה עם אבקת אפייה והיא נקראת "פנדולצ'ה באסו", היא מזכירה מאוד את עוגה הגנואה הבריטית אך בעל מרקם לח ופירורי יותר.

רבים מבלבלים בין עוגת הגנואה לבין שתי עוגות דומות. הראשונה היא עוגת ז'נואז, שהיא עוגת ספוג רכה וקלה, והשנייה היא הפיין דה גנס (Pain de Gênes "לחם גנואה"), עוגת שקדים כבדה ודחוסה.

## קישורים חיצוניים

גנואה
קטגוריה:המטבח האיטלקי
גנואה